**Stig Magnus Herbern** (født 16. august 1956) er en norsk forretningsmann og tidligere bedriftsleder.

Herbern kommer fra familen som drev herberge og skjenkested på Lille og Store Herbern utenfor Bygdøy og faren var offiser.
Han ble uteksaminert som handelsøkonom fra Handelsakademiet i 1980 og er siviløkonom med MBA fra Arizona State University.

Herbern er både norsk og nordisk mester i fekting og var blant de 36 beste i VM.
I 1976 ble han norgesmester i fekting som deltager i lagmesterskapet hvor laget til Bygdø Fekteklubb vant.

Etter ferdig MBA i Arizona arbeidet han ved malingsfjerner-bedriften STS i Mo i Rana.
Han har vært direktør ved Nora mineralvann A/S. Herbern hadde sjefsjobber i Coca-Cola-systemet på 1980-tallet (direktør ved Coca-Cola AB i Sverige og markedssjef i Coca Cola A/S).

Han var rektor på Oslo Handelshøyskole i 5 år fra 1988 til 1992. I 1992 ble han utnevnt til årets rektor av NHO.

Han har hatt ansvaret for å byggingen av Gule sider (administrerende direktør for Telenor Media A/S fra 1993) og fikk etter det ansvaret for Telenor Mobil fra 1996. I tillegg til ledelse av Telenor Mobil ble han også leder av Telenor Privat fra 1997. I 1999 sa han opp stillingen i Telenor, men på grunn av planene om sammenslåing av Telenor og Telia valgte han å bli. I 2000 gikk han midlertidig over i en konsernrådgiverfunksjon i Telenor. På grunn av fusjonsplanene med Telia hadde Ingvild Myhre overtatt jobben som administrerende direktør i Telenor Mobil.

I 2000 ble Herbern styremdlem i NRK og var det styremedlemmet som var involvert i flest selskaper. Dagbladet skrev om ham at «[h]an lever av å sitte i diverse styrer eller som eier i forskjellige selskaper». Han ble gjenvalgt i NRK sitt styre flere ganger og var styremedlem i NRK til 2010.

Etter noen år som finansiell aktør ble han i 2005 daglig leder i Bredbåndsalliansen, regisserte fusjonen med BaneTele og han overtok sjefstolen i BaneTele i 2007. Før jul 2007 kjøpte Bredbåndsalliansen den norske delen av Ventelo og Herbern ble arbeidende styreformann i BaneTele og Ventelo Holding AS samt admnistrerende direktør i Bredbåndsalliansen. Da Bredbåndsalliansen, Banetele og Ventelo ble slått sammen i 2009 ble han leder for konsernet. Da Wallenbergfamiliens oppkjøpsfond EQT fullførte oppkjøpet av Ventelo i 2012 gikk Herbern over til å være styremedlem.

Med en inntekt på NOK 26 426 446 i skattelistene for 2012 var han nr 63 på listen over de 100 som tjente mest i Norge det året. I 2014 kåret Computerworld ham til nummer 7 på sin liste over de rikeste it-folkene.

I 2015-2016 var han en av tre styremedlemmer i Sigurd Aases oljeselskap Crudecorp og ble fire ganger saksøkt av investorer fra Stavanger som krevde mer enn 50 millioner kroner. Investorene tapte samtlige saker og i den siste saken som ble avgjort av Gulating lagmannsretts dom i 2019 ble de saksøkte tilkjent saksomkostninger på 1,9 millioner kroner. Saken ble anket til Høyesterett hvor ankeutvalget enstemmig fant at det ikke var tilstrekkelig grunn til å fremme saken for Høyesterett.

Referanser
----------

1. 1 2 3 4 5 6 7 8 9  Hugo Lauritz Jenssen (1997-12-27). «Stig før stormen». *Dagens Næringsliv 1997.12.27*. Oslo. s. 30-31.
2. 1 2 3 4 5 6  NTB (2. august 1996). «STIG MAGNUS HERBERN 40 ÅR 16. AUGUST». *NTBtekst*.
3. ↑  anonym (1980-08-26). «Nye handelsøkonomer». *Aftenposten 1980.08.26*. Oslo. s. 33.
4. ↑  NTB (1976-10-18). «Fektesensasjon av Bård Vonen». *Arbeiderbladet 1976.10.18*. Oslo. s. 30.
5. 1 2 3  Arild Steen (9. desember 1997). «Herbern til Telenor Privat». *ITavisen* **(norsk)**. Besøkt 6. august 2019.
6. ↑  ITavisen.no (5. januar 1999). «Telenor mister Herbern». *ITavisen* **(norsk)**. Besøkt 6. august 2019.
7. ↑  Frode Eriksen (10. februar 1999). «Stig M. Herbern fortsetter i Telenor». *Digi.no* **(norsk)**. Besøkt 6. august 2019.
8. ↑  Arne Joramo (14. januar 2000). «Mangler i Telenor Mobil». *ITavisen* **(norsk)**. Besøkt 6. august 2019.
9. ↑  Valderhaug, Roar (14. januar 2000). «Herbern stempler ut av Telenor Mobil». *Aftenposten Morgen*. s. 26.
10. 1 2  Mikalsen, Espen Harpestad (31. oktober 2000). «Reve-jakta på Marienlyst». *Dagbladet*. s. 52.
11. ↑  Fantoft, Sissel (15. juni 2004). «Løwer erstatter Tanum». *Dagbladet.no* **(norsk)**. Besøkt 6. august 2019.
12. ↑  Catherine Gonsholt Ighanian. «Valgerd gjør kultur-comeback». *www.vg.no*. Besøkt 6. august 2019.
13. ↑  kirkedepartementet, Kultur-og (23. juni 2008). «Styret i NRK gjenvalgt». *Regjeringen.no* **(norsk)**. Besøkt 6. august 2019.
14. ↑  Didriksen, Nina (10. juni 2010). «William Nygaard ny styreleder i NRK». *NRK*. Besøkt 6. august 2019.
15. ↑  Øistein Sørensen (21. april 2005). «Stig Herbern leder i Bredbåndsalliansen». *Insidetelecom.no* **(norsk)**. Besøkt 6. august 2019.
16. ↑  Bjørn Veseth (5. juni 2007). «Stig Herbern». *Insidetelecom.no* **(norsk)**. Besøkt 6. august 2019.
17. ↑  Finn Halvorsen (6. februar 2008). «Herbern rykker opp». *Tu.no* **(norsk)**. Besøkt 6. august 2019.
18. ↑  Espen Zachariassen (8. oktober 2009). «Ventelo som ventet». *Tu.no* **(norsk)**. Besøkt 6. august 2019.
19. ↑  Rossen, Eirik (21. februar 2012). «Anders Igel ny toppsjef i Ventelo». *Digi.no* **(norsk)**. Besøkt 6. august 2019.
20. ↑  Signe Karin Hotvedt og Espen Andersen (18. oktober 2013). «Disse 100 tjener mest i Norge». *NRK*. Besøkt 6. august 2019.
21. ↑  Redaksjonen. «Norges 10 rikeste it-folk». *Computerworld* **(norsk)**. Besøkt 6. august 2019.
22. 1 2 3  Størksen, Terje (22. juni 2019). «Aase «vant» i Høyesterett». *Haugesunds Avis*. s. 9.
23. ↑  «Gulating lagmannsrett - Dom: LG-2018-17373 - Lovdata». *lovdata.no*. Besøkt 6. august 2019.

|  |  |
| --- | --- |
| Oppslagsverk/autoritetsdata | VIAF
 |